  Майя Бывальцева Удмурт лулчеберетъя «Даур гур» усьтэм элькун фестиваль-вожвылъяськонлэсь Гран-призэ Дэри ёрос басьтӥз. Отысь коллективъёс пӧртэм номинациосын тждгес трос дипломъёс утӥзы. Со сярысь Калык творчествоя элькун юртлэн пресс-службаез ивортӥз. Фестивале Удмуртилэн 18 муниципал кылдытэтъёсысьтыз но Татарстанысь (Менделеевск карысь) 200-лэсь трос коллективъёс но нимаз кырӟасьёс, чеберлыко киуж лэсьтӥсь 60 кибашлыос пыриськизы. Удмуртилэн кунлыкезлы 100 ар тырмонлы сӥзем фестиваль туэ нырысьсэ видеоформатын ортчиз Вожвылъяськон пӧртэм номинациосын кык ӧръёсъя мынӥз: калык творчество но чеберлыко киужъёс. Вормисьёслэн лыдметэнызы татын тодматскыны луоз. Тодэ вайытом, Удмуртиын чеберлыкъя но устолыкъя «Чеберай-2020» вожвылъяськонын вормисьёслэн нимъёссы тодмо луизы.   *Туспуктэм вылын: калык эктонъя «Юг эктон» номинациын I степенё лауреат Дэри ёросысь фольклоръя «Пинал даур» калык ансамбль Тегъёс: Лулчеберет Ижкар Удмуртия фестиваль йӧскалыклулчеберет вожвылъяськон Дэри удмуртъёс Удмуртилэнкунлыкезлы100ар  